**П Р О Т О К О Л**

**№** **2/14.09.2023 г.**

**от заседание на временната комисия по избор на съдебни заседатели**

         Днес, 14.09.2023г. от 17,00 часа се проведе второ заседание на временната комисия определена с Решение № 474/06.04.2023 г. на Общински съвет – Карнобат, относно  събеседване и изслушване на допуснатите кандидати за съдебни заседатели.

На заседанието присъстваха членовете на комисията в състав:

1.Маргарита Стаматова- председател

2.Красимир Трифонов

3.Антоанета Пенева

4.Мюмюн Симитчи

5.Драгомир Вълчев

   В работата на заседанието взе участие Минка Колева – юрисконсулт към Общински съвет – Карнобат.

Заседанието беше открито и ръководено от Маргарита Стаматова - Председател на комисията по провеждане на процедурата за съдебни заседатели при Общински съвет – Карнобат, който обяви, че на основание чл. 68, ал.5 от Закона за съдебната власт списъка на допуснатите до участие кандидати, заедно с техните автобиографии, мотивационни писма, препоръки и документи по чл.68, ал. 3, т. 9 са публикувани на ... 09.2023 г. на интернет страницата на Общински съвет – Карнобат и предложи следния

**ДНЕВЕН РЕД:**

**1.Събеседване и изслушване на допуснатите кандидати за съдебни заседатели.**

Временната комисия за провеждане на процедура по избор на съдебни заседатели с 5 гласа „за”, 0 гласа „против”, 0 гласа „въздържали се” от 5-ма присъстващи членове, прие така предложения дневен ред.

                 Заседанието премина при следния

**ДНЕВЕН РЕД:**

 1.Събеседване и изслушване на допуснатите кандидати за съдебни заседатели.

По 1-ва точка от дневния ред г-жа Стаматова се обоснова, че изслушването се извършва на основание  чл. 68а от Закона за съдебната власт, като в срока по чл. 68а, ал.2 от ЗСВ до започване на изслушването не са постъпили становища или въпроси от граждани, юридически лица с нестопанска цел, определени за извършване на общественополезна дейност.

Г-н Трифонов предложи кандидатите да бъдат изслушвани по обратен ред на входиране на документите поради ангажираността на един от кандидатите и събеседването да се състои от два въпроса: 1.Представяне на кандидата. 2. Мотиви за кандидатстването му за съдебен заседател. С 5 гласа „за”, 0 гласа „против”, 0 гласа „въздържали се”  от 5-ма присъстващи членове, комисията прие направеното предложение.

Последва изчитане на поименния списък на кандидатите.

1. Петя Петрова Николова

2. Марияна Петкова Григорова

3. Златко Ненчев Стоянов

4. Валентина Стоянова Кирякова

По заявление вх.№ 4/29.08.2023г. от Петя Петрова Николова

Мотиви- С подготовката и морала, които притежавам считам, че мога да бъда полезна за решаване на проблеми. Имам опита и съм работила като учител и съм участвала във възпитанието на деца дълги години. По настоящем съм пенсионер и имам време за обществена работа.

По заявление вх.№ 3/22.08.2023г. отМарияна Петкова Николова

Мотиви-Искам да бъда обществено ангажирана и считам, че мога да бъда полезна за решаването на въпроси от обществен характер. Пенсионер съм, работила съм 43 год. като начален учител и опита който притежавам ще ми бъде от полза.

 По заявление вх.№ 2/22.05.2023г. от Златко Ненчев Стоянов

Мотиви- Пенсионер съм в момента. Работил съм в пожарната. От човешка гледна точка имам желанието да участвам при решаването на дела и проблемите в обществото. Желанието ми е за справедлива съдебна система.

 По заявление вх.№ 1/22.05.2023г. от Валентина Стоянова Казакова.

Мотиви: Работила съм в съдебната система и съм наясно с проблемите при намиране на съдебни заседатели. В момента съм пенсионер и считам, че мога да поема отговорността да участвам в работата на съдебната система, като съдебен заседател.

След изслушванията временната комисия за провеждане на процедура по избор на съдебни заседатели с 5 гласа „за”,  0 гласа „против”,  0 гласа „въздържали се” 5-ма присъстващи членове, приеха следното

**Р Е Ш Е Н И Е :**

           Предлага Общински съвет – Карнобат да определи и предложи за съдебни заседатели следните кандидати:

1. Валентина Стоянова Кирякова

2. Златко Ненчев Стоянов

3. Марияна Петкова Григорова

4. Петя Петрова Николова

Определя срок до 31.12 .11.2023 г. нов прием на документи за кандидати за съдебни заседатели.

След приключване на събеседването и изслушванията заседанието бе закрито от Маргарита Стаматова - Председател на комисията по провеждане на процедурата за съдебни заседатели при Общински съвет – Карнобат.

                Временна комисия определена с Решение № 474/06.04.2023 г. на Общински съвет – Карнобат:

   1.Маргарита Стаматова- ………………

2.Красимир Трифонов-………………….

3.Антоанета Пенева-……………………..

4.Мюмюн Симитчи-……………………..

5.Драгомир Вълчев-………………………

Протоколчик:……………………

                                                                                      /……………../